[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.11.2006

KOM(2006) 700 endelig

2005/0042B (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets afgørelse om oprettelse af et EF-handlingsprogram inden for forbrugerbeskyttelsespolitik (2007-2013)

2005/0042B (COD)

MEDDELELSE FRA KOMMISSIONEN TIL EUROPA-PARLAMENTETi henhold til EF-traktatens artikel 251, stk. 2, andet afsnitvedrørende

Rådets fælles holdning med henblik på vedtagelse af Europa-Parlamentets og Rådets afgørelse om oprettelse af et EF-handlingsprogram inden for forbrugerbeskyttelsespolitik (2007-2013)

(EØS-relevant tekst)

1. BAGGRUND

Forslag sendt til Europa-Parlamentet og Rådet (dok. KOM(2005)115 – 2005/0042B (COD): | 13. april 2005 |

Udtalelse afgivet af Regionsudvalget: Udtalelse afgivet af Det Europæiske Økonomiske og Sociale Udvalg: | 16. februar 2006 14. februar 2006 |

Udtalelse afgivet under Europa-Parlamentets førstebehandling: | 23. marts 2006 |

Ændret forslag fra Kommissionen (KOM(2006) 235) fremsendt: | 24. maj 2006 |

Politisk enighed i Rådet: | 25. september 2006 |

Fælles holdning vedtaget: | 13. november 2006 |

2. FORMÅLET MED KOMMISSIONENS FORSLAG

Formålet med programmet er at bidrage til beskyttelse af forbrugernes sikkerhed og økonomiske interesser samt fremme deres ret til information og uddannelse. Det gør det muligt for EU at supplere, støtte og overvåge medlemsstaternes politikker, at støtte forbrugerorganisationer, at gennemføre EU's forbrugerlovgivning og hjælpe EU's forbrugere med at blive aktive aktører i det indre marked. Programmet for 2007-2013 har to hovedmålsætninger: At sikre et højt niveau af forbrugerbeskyttelse gennem en effektiv repræsentation af forbrugernes interesser, og at sikre en effektiv gennemførelse af de gældende bestemmelser om forbrugerbeskyttelse, herunder gennem håndhævelse, samarbejde, information, uddannelse og klageadgang.

Disse målsætninger skal opfyldes gennem en kombination af aktioner og instrumenter i overensstemmelse med de i de årlige årsplaner fastsatte prioriteringer.

3. BEMÆRKNINGER TIL DEN FÆLLES HOLDNING

Den 25. september 2006 nåede Rådet enstemmigt til politisk enighed om forslag til afgørelse om oprettelse af et EF-handlingsprogram inden for forbrugerbeskyttelsespolitik (2007-2013). Det tog for det meste udgangspunkt i Kommissionens ændrede forslag af 24. maj 2006. Der blev i det ændrede forslag taget højde for det betydelige finansieringsunderskud i programbudgettet som følge af den interinstitutionelle aftale om finansieringsrammen, og for de formelle bemærkninger, som Europa-Parlamentet fremsatte i forbindelse med førstebehandlingen. Der blev indført en række væsentlige ændringer i forhold til det oprindelige forslag og en opdeling mellem et program inden for sundhed og program inden for forbrugerbeskyttelsespolitik.

Visse medlemmer af Rådet gav i forbindelse med drøftelserne om det ændrede forslag udtryk for visse forbehold vedrørende specifikke projekter, herunder etableringen af en europæisk mastergraduddannelse og stipendier til uddannelsesophold, og Europa-Parlamentet havde også visse forbehold vedrørende mastergraduddannelsen samt de decentrale aktioner og udsatte forbrugere.

Alle medlemsstaterne kunne dog i sidste ende trække deres forbehold tilbage for at nå til enighed, da det var vigtigt hurtigst muligt at vedtage programmet. Den fælles holdning afspejler derfor resultaterne af disse interinstitutionelle samtaler, og den støttes af Kommissionen.

4. KONKLUSION

Kommissionen finder, at den fælles holdning, der blev enstemmigt vedtaget den 13.11.2006, er i overensstemmelse med de grundlæggende målsætninger og den bagvedliggende tilgang i sit ændrede forslag. Den konstaterer, at formanden for Europa-Parlamentets IMCO-udvalg bekræftede, at han, såfremt Rådet skulle nå frem til politisk enighed på grundlag af formandskabets kompromistekst, ville anbefale udvalget at vedtage den fælles holdning uden ændringsforslag. Kommissionen kan derfor støtte den fælles holdning, som afspejler den enighed, der er opnået mellem de tre institutioner.